Marie-Antoinette Mobutu

Marie-Antoinette Mobutu (Marie-Antoinette Gbiatibwa Gogbe Yetene o o tshotsweng ka 1942 kwa Banzyville, a tlhokafala ka Phalane a le masome mabedi le bobedi ngwaga wa 1977 kwa Genolier, Switzerland), o o itsegeng gape ka leina la Mama Mobutu, e ne e le mosadi wa ntlha wa ga Mobutu Sese Seko, gape e le mohumagadi wa Zaire.

 Botshelo jwa gagwe 
Marie-Antoinette ke wa morafe wa Ngbandi a tsholetswe kwa Banzyville (kwa e leng Mobayi-Mbongo) kwa kgaolong ya Équateur ka 1941, fa lefatshe la Congo le santse le le mo taolong ya bokolone ya Belgium. O kopane a bo a nyalana le Joseph-Désiré Mobutu, o le ene e leng wa lotso lwa Ngbandi, o morago a neng a nna lesole le le sa neelwang maemo ape mo sesoleng sa lefatshe, ka ngwaga wa 1955 a le dingwaga di le lesome le bone.Rich, Jeremy (2014). "Mobutu, Marie-Antoinette". Oxford African American Studies Center. doi:10.1093/acref/9780195301731.013.50425. ISBN 9780195301731. Retrieved 2025-10-31 Ngwaga oo, o ne a belega ngwana wa bone wa ntlha wa mosimabe, Jean-Paul "Nyiwa". O tsene dikolo tsa bodiredi jwa katoliki, a ema nokeng kereke ya katoliki le ntswa monna wa gagwe a ne a gotlhagotlhana le baruti ba kereke ya katoliki morago."Destins de famille(s) – Jeune Afrique". JeuneAfrique.com (in French). 2007-09-10. Retrieved 2025-10-31

 Bana 
Marie-Antoinette o tshotse bana ba le bantsi go feta basadi ba bangwe ba ga Mobutu, bana ba ferabongwe:

 Jean-Paul "Nyiwa"
 Ngombo;
 Manda;
 Konga
 Ngawalu
 Yango
 Yakpwa
 Kongulu
 Le Ndagbia.

 Loso lwa gagwe 
Marie-Antoinette o tlhokafetse ka ntlha ya go lwala pelo ka Phalane a le masome mabedi le bobedi ngwaga wa 1977 kwa Genolier Switzerland, a le dingwaga di le masome a mararo le borataro. Morago ga a sena go tlhokafala, sefikantswe se setona se ne sa diriwa go mo fa tlotla. O bolokilwe kwa Gbadolite, kwa ntle ga kereke e a neng a boloketswe kwa go yone pele go bapa le monna wa gagwe. Masika a gagwe a ne a fudusa setopo sa gagwe go tswa kwa kerekeng ka e ne e sentswe dingwaga fela morago ga go bolokiwa ga ga Mobutu.

 Dietsele 

 O neetswe tlotla ya Grand cordon ya Order of Propitius Clouds (kwa Taiwan ka 1971)"President Mobutu visits Taiwan". Taiwan Today. 1971-05-01. Retrieved 2025-10-31

 Metswedi